LEKSION 13
Anni Mesimmu ta Relihion?
1. Makasta kari ngamin nga relihion?
Ta ngamin nga relihion, egga totolay nga napafutuang angngurugda. Kuruga makakkasta nga balita tu ikakua na Dios danatun nga totolay. Ngem kaddaraddam makannamuan tu meyoyosa i relihion tu instrumentu ta marake nga anangngua. (2 Corinto 4:3, 4; 11:13-15) Magigginna ta balita tu i karuan nga relihion egga i partisipasion da ta terorismo, genocide (pammapatay ta interu nga rasa), gerra anna pammolestia ira ta abbarabbing. Kuruga makaparaddam yaw ta totolay nga napafutuang i angngurug da ta Dios.
Dayawan na fustu nga relihion i Dios ngem mangipepasiran gapa ta Dios i falsu nga relihion. Ituttuddu na falsu nga relihion i ideya ira nga awan ta Biblia kagitta na falsu nga tuddu meyannung ta Dios anna ta natay. Ngem, ikaya ni Jehova tu kannammuan na totolay i kinakurug meyannung nisa.
2. Anni mesimmu ta relihion?
Makapagayayya mammuan tu i Dios ari nga melologo na relihion ira nga makkagi tu iddukadda yayya ngem ta kakuruganna, i mundo ni Satanas i iddukadda. (Santiago 4:4) Sigun ta Biblia, magalan tu “Dakal nga Babilonia” i ngamin tu falsu nga relihion. Tadday tu siudad tagga i Babilonia nga namegafuan na falsu nga relihion kabalin na Delubio ta tiempu ni Noe. Aranni ngana daralan na Dios i ngamin nga falsu nga relihion tu mangilologo anna mangab-abuso ta totolay.
Aru paga i makakkasta nga balita. Sigganono si Jehova ta totolay nga napafutuan i angngurugda ngem egga ira ta falsu nga relihion. Pattaraddayan na Dios danatun nga totolay gukaban na pangitudduna nira tu kinakurug.
3. Anni mawag tu kuan na totolay nga maya masserbi ta Dios?
Iddukan ni Jehova i totolay nga egga pangayâda ta kinakurug anna mapia. Apuran na Dios tu panawadda i falsu nga relihion. Nu fustu pangiddu na totolay ta Dios, sigga-annugu ira nga manguli.
Ta ollu nga siglo, kustu naginna na matunung nga totolay ta apostoles i makakkasta nga balita, nagayayya ira. Nakannammuadda kani Jehova i bagu tu pattolay
Alawatan ni Jehova ta familia na nga maddaya-rayaw nisa danuri i nanaw ta falsu nga relihion. Nu alawatammu i pangimbita niko ni Jehova, awayyam mabbalin tu kofun na. Kunne na gapa, mebilan ka ta meddu nga familia na maddaya-rayaw kani Jehova anna mattolay ka tu mannanayun.
4. Anni kuan na Dios tapenu mapalubbangang i totolay ta interu mundo?
Aranni ngana kastiguan na Dios i falsu nga relihion. Kuruga makakkasta nga balita yatun! Mapawan danuri abusadu tu totolay ta interu mundo. Awan ngana tu falsu nga relihion tu mangilologo anna mamassirina ta totolay. Mattaradday i ngamin ta paddaya-rayaw ta tattadday nga kurug nga Dios.
Maggigiammu tu Aru Paga
Anni Talaga i Ituttuddu na Biblia?
Paddayarayaw nga Alawatan na Dios
Ikonsidera i annam nga panakkilalan nu sinni i kurug nga relihion.
Anni Talaga i Ituttuddu na Biblia?
Itaddaggammu i Kurug nga Paddayarayaw
Anni ira i posible nga mepaarubang nikaw nga problema nu ikagim ta tanakuan i meyannung ta angngurug mu? Kunnasim makua yatun nga ariadda matakitan?
pag_Latn lus_Latn ilo_Latn ilo_Latn ilo_Latn lus_Latn ilo_Latn war_Latn pag_Latn ilo_Latn war_Latn war_Latn pag_Latn ilo_Latn min_Latn pag_Latn war_Latn mri_Latn pag_Latn mri_Latn war_Latn